มีอาการ ปวดท้องส่วนล้าง ฉี่บ่อย ฉี่ไม่สุด ฉี่ไม่พุ่ง ปวดลูกอันฑะ ไปหาเฉพาะทาง(ยูโร) สรุปสันนิฐานได้ว่าต่อมลูกหมากอักเสบ ได้ยามากินและนัดตรวจอาการ อาการข้างต้นตอนนี้ดีขึ้น แต่ตอนนี้มีอาการเพิ่มมาคือครั่นเนื้อครั่นตัวแบบหงุดหงิดๆมันเกี่ยวกันไหมครับหรือว่าคนละโรคกันครับ
สวัสดีครับsantisukอาการต่อมลูกหมากอักเสบนั้นเป็น การอักเสบติดเชื้อของต่อมลูกหมาก ทำให้ต่อมลูกหมากบวมโต จนเกิดการตีบตันของท่อปัสสาวะทำให้เกิดอาการปัสสาวะลำบาก ปัสสาวะไม่สุด อาการปวดตามลูกอัณฑะหรือองคชาตได้ครับ โดยทั่วไป อาการครั่นเนื้อครั่นตัวไม่ใช่อาการหลัก แต่หากมีไข้ร่วมด้วย ก็อาจพบอาการดังกล่าวได้ แต่พบน้อยครับเบื้องต้น จึงขอแนะนำให้รับประทานยาตามที่แพทย์ผู้เชี่ยวชาญด้านทางเดินปัสสาวะแนะนำ ดื่มน้ำมากๆ และสามารถรับประทานยาลดไข้ได้ หากรู้สึกตัวรุ่มๆครับอย่างไรก็ดี หากรู้สึกว่ามีไข้สูง หรือ เรื่องการปัสสาวะไม่ดีขึ้น ก็ควรพบแพทย์อีกครั้งเพื่อตรวจรักษาต่อไปครับ